CELEX: 62013TN0363
Language: bg
Date: 2013-07-10 00:00:00
Title: Дело T-363/13: Жалба, подадена на 10 юли 2013 г. — Harper Hygienics/СХВП — Clinique Laboratories ( „CLEANIC intimate“ )

21.9.2013   
            
            
               BG
            
            
               Официален вестник на Европейския съюз
            
            
               C 274/18
            
         Жалба, подадена на 10 юли 2013 г. — Harper Hygienics/СХВП — Clinique Laboratories („CLEANIC intimate“)
   (Дело T-363/13)
   2013/C 274/30
   Език на жалбата: полски
   
      Страни
   
   
      Жалбоподател: Harper Hygienics S.A. (Варшава, Полша) (представител: R. Rumpel, юрисконсулт)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Clinique Laboratories LLC (Ню Йорк, Съединени американски щати)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на пети апелативен състав на Службата за хармонизация във вътрешния пазар (марки, дизайни и модели) от 29 април 2013 г. (по дело R 606/2012-5), доколкото с него се отхвърля заявката за регистрация на марката на Общността „CLEANIC intimate“ за всички стоки от класове 3 и 16, както и за някои стоки от клас 5;
            
         
               —
            
            
               да измени оспорваното решение така, че да се допусне регистрацията на марката за всички заявени стоки и услуги;
            
         
               —
            
            
               да осъди СХВП да заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: фигуративна марка със словните елементи „CLEANIC intimate“ за стоки от класове 3, 5 и 16 — заявка за регистрация на малка на Общността № 009 217 531.
   
      Притежател на марката или знака, на която/който е направено позоваване в подкрепа на възражението: Clinique Laboratories LLC.
   
      Марка или знак, на която/който е направено позоваване в подкрепа на възражението: марка на Общността № 54 429 за стоки от класове 3, 14, 25 и 42, както и марка на Общността № 2 294 429 за стоки от класове 35 и 42.
   
      Решение на отдела по споровете: частично уважава възражението.
   
      Решение на апелативния състав: отхвърля жалбата.
   
      Изложени правни основания: нарушение, от една страна, на член 8, параграф 1, буква б) от Регламент № 207/2009 (1), тъй като следва да се установи, че марките си приличат и за потребителите е налице вероятност от объркване, а от друга страна, нарушение на член 8, параграф 5 от този регламент.
   
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).